AOT เร่งแก้ไข TOR ประมูลดิวตี้ฟรี เคาะวันเสนอบอร์ด 20 ก.พ.นี้
AOT เร่งแก้ไข TOR ประมูลดิวตี้ฟรี เคาะวันเสนอบอร์ด 20 ก.พ.นี้
22 ม.ค. 2562

บริษัท ท่าอากาศยานไทย จำกัด (มหาชน) หรือ AOT โดยนายนิตินัย ศิริสมรรถการ กรรมการผู้อำนวยการใหญ่ เปิดเผยว่า ร่างประกาศหลักเกณฑ์การประกวดราคา (TOR) ร้านค้าปลอดภาษี หรือ ดิวตี้ฟรีและพื้นที่ค้าปลีกในท่าอากาศยานสุวรรณภูมิต้องมีการแก้ไขเงื่อนไขบางประการ จึงยังไม่สามารถนำเสนอคณะกรรมการบริษัท (บอร์ด) ได้ในวันที่ 23 ม.ค. 62 ได้ทัน โดยคาดว่าจะนำเสนอต่อที่ประชุมบอร์ดได้ในวันที่ 20 ก.พ. 62
ส่วนความคืบหน้าเรื่องบริหารท่าอากาศยานเพิ่มอีก 4 แห่ง (อุดรธานี สกลนคร ตาก ชุมพร) โดยในวันนี้ (22 ม.ค.) จะมีการประชุมรวมกับกระทรวงคมนาคม สรุปรายละเอียดในการบริหาร 4 ท่าอากาศยานหากไม่มีการแก้ไขคาดว่าจะเสนอคณะรัฐมนตรี (ครม.) ได้ภายในเดือน ก.พ. 62 และสามารถโอนสิทธิ์พร้อมเข้าบริหารได้ตามกำหนดในไตรมาส4/62
ขณะที่การเข้าร่วมบริหารท่าอากาศยานอู่ตะเภานั้น ต้องรอความชัดเจนก่อนว่ากลุ่มได้จะได้สิทธิ์เป็นผู้บริหารแล้วจะเชิญชวนให้ AOT เข้าร่วมบริหารหรือไม่